Ministru kabineta noteikumu projekta

**„Grozījumi Ministru kabineta 2011. gada 30. augusta noteikumos Nr. 685 "Rezidentu sadales un rezidentūras finansēšanas noteikumi"”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ārstniecības likuma 57.pants.Saskaņā ar 2016. gada 1. decembra likumu "Grozījumi Ārstniecības likumā" Ārstniecības likuma 57.pants papildināts ar deleģējumu Ministru kabinetam noteikt rezidentu uzņemšanas kārtību.Ministru prezidenta 2017. gada 4. janvāra rezolūcijā Nr. 12/2016-JUR-237 dotais uzdevums sagatavot un noteiktā kārtībā iesniegt Ministru kabinetā Ārstniecības likuma (2016. gada 1. decembra likuma "Grozījumi Ārstniecības likumā" redakcijā) 9. panta pirmajā daļā, 27. pantā, 53. pantā, 55.2 panta otrajā daļā un 57. pantā minēto tiesību aktu projektus, attiecīgi nodrošinot Ministru kabinetam doto uzdevumu izpildi (Valsts kancelejas kontroles uzdevums Nr.2017-UZD-50).Ministru kabineta 2017. gada 7. augusta rīkojums Nr. 394 (prot. Nr. 37 34. §) par konceptuālo ziņojumu “Par veselības aprūpes sistēmas reformu”[[1]](#footnote-2) (turpmāk- konceptuālais ziņojums) Veselības sistēmas reformas ietvaros plānoto rīcību īstenošanas laika grafika 11.punktā noteikts sagatavot grozījumus MK 2011. gada 30. augusta noteikumos Nr. 685 “Rezidentu sadales un rezidentūras finansēšanas noteikumi” nosakot, ka rezidentūras uzņemšanas plānošanā izmanto ārstniecības personu skaita prognozes pilna laika slodzēm. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011. gada 30. augusta noteikumi Nr. 685 “Rezidentu sadales un rezidentūras finansēšanas noteikumi” (turpmāk – Noteikumi Nr.685) nosaka rezidentu sadales un rezidentūras finansēšanas kārtību. Ar 2016. gada 1. decembra likumu "Grozījumi Ārstniecības likumā" Ārstniecības likuma 57. pants papildināts ar deleģējumu Ministru kabinetam noteikt rezidentu uzņemšanas kārtību, līdz ar to Veselības ministrija ir izstrādājusi Ministru kabineta noteikumu projektu „Grozījumi Ministru kabineta 2011. gada 30. augusta noteikumos Nr.685 "Rezidentu sadales un rezidentūras finansēšanas noteikumi"” (turpmāk- Noteikumu projekts).Noteikumu projekta mērķis ir:1. precizēt Noteikumos Nr.685 noteikto tiesisko regulējumu atbilstoši Ārstniecības likuma 57. pantam;
2. noteikt, ka rezidentūras uzņemšanas plānošana izmanto ārstniecības personu skaita prognozes pilna laika slodzēm.

Noteikumu projekta būtība ir:Atbilstoši Ārstniecības likuma 57. pantam ir papildināts Noteikumu Nr.685 nosaukums un 1. punkts (Noteikumu projekta 1., 2. un 3.punkts). Noteikumu Nr. 685 3. punkts nosaka, kādus datus Veselības ministrija izmanto, lai noteiktu no valsts budžeta finansējamo rezidentūras vietu skaitu. Konceptuālā ziņojumā, izmantojot informāciju gan no ārstniecības iestādēm, gan no ārstniecības personu reģistra u.c. datu bāzēm, tai skaitā pielietojot arī Pasaules Bankas piedāvātos plānošanas nosacījumus, izveidoti Latvijas situācijai atbilstoši plānošanas principi un prognozēts ārstniecības personu nodrošinājums gan valstī kopā, gan specifiski sistemātiski svarīgajās ārstniecības iestādēs. Esošo un nākotnes vajadzību pēc veselības aprūpes pakalpojumiem un veselības aprūpes cilvēkresursiem nosaka vairāki faktori: demogrāfiskie procesi, saslimstība, veselības aprūpes pakalpojumu izmantošana, veselības aprūpes pakalpojumu nodrošināšanas modelis (ietekmē cilvēkresursu vajadzību primārajā, stacionārajā un ilglaicīgajā aprūpē), ekonomiskā izaugsme un izdevumi veselības nozarei (valsts apmaksāto un maksas pakalpojumu proporcija). Veselības aprūpes cilvēkresursu plānošana nav tieša un precīza (eksakta) metode, tāpēc Veselības ministrija nodrošinās regulāru izstrādāto prognožu aktualizāciju, atbilstoši izmaiņām veselības aprūpes sistēmā un jauniem pieejamiem datiem[[2]](#footnote-3). Ņemot vērā iepriekš minēto tiek papildināts Noteikumu Nr.685 3.punkts, nosakot, ka rezidentūras uzņemšanas plānošanā, papildus esošajiem plānošanas kritērijiem tiks izmantotas arī izstrādātās rekomendējošās ārstniecības personu skaita prognozes pilna laika slodzēm (Noteikumu projekta 4.punkts).No 2019.gada 1.janvāra darbu sāk vienotā rezidentu uzņemšanas komisija. Lai padarītu saprotamākas augstskolu vienotās rezidentūras uzņemšanas komisijas (turpmāk – uzņemšanas komisija) pamatfunkcijas, kas šobrīd ir noteiktas Noteikumos Nr.685: organizēt rezidentūras pretendentu pieteikšanos rezidentūras studiju programmās (Noteikumu Nr.685 6.pukts), organizēt rezidentūras pretendentu atlasi atklātā un vienlīdzīgā konkursā atbilstoši uzņemšanas noteikumos noteiktajiem kritērijiem (Noteikumu Nr.685 5.1 punkts) un organizēt rezidentūras pretendentu uzņemšanu rezidentūras studiju programmās un iesniegs Veselības ministrijā rezidentūras uzņemšanas rezultātus (Noteikumu Nr.685 8.1 punkts) tiek veikti tehniski precizējumi, veidojot vienu punktu ar apakšpunktiem, kas nosaka rezidentūras pretendentu uzņemšanas organizēšanu. Noteikumi Nr.685 nosaka, ka augstskolas katru gadu līdz 8. jūlijam organizē rezidentūras pretendentu pieteikšanos. Ja pieteikšanās laikā netiek aizpildītas visas no valsts budžeta finansētās vietas, tad Veselības ministrija veic grozījumus atbilstoši Noteikumu Nr.685 4.  punktā minētajam, kurā Veselības ministrija katru gadu līdz 1.aprīlim apstiprina rezidentu vietu skaitu sadalījumā pa specialitātēm, kā arī indikatīvi nosaka rezidentu vietu skaitu sadalījumā pa specialitātēm turpmākajiem diviem gadiem, kas var tikt precizēts attiecīgajā gadā. Lai mazinātu administratīvo slogu Noteikumu projekts paredz, ka, ja līdz 8. jūlija netiek aizpildītas visas no valsts budžeta līdzekļiem finansētās rezidentūras vietas, rezidentūras pretendentu pieteikšanās termiņš tiek pagarināts līdz 22. jūlijam. Noteikumu projekts paredz precizēt Noteikumu Nr.685 7.punktu, kas nosaka, ka rezidentūras pretendents var pieteikties pretendēšanai ne vairāk kā uz divām specialitātēm vienā vai dažādās augstskolās. Piesakoties uz divām specialitātēm vienā augstskolā, pretendents norāda izvēles prioritāti. No 2019.gada 1.janvāra rezidentūras pretendents var pieteikties pretendēšanai ne vairāk kā uz divām specialitātēm (prioritāte nav jānorāda) un pēc rezidentūras pretendentu uzņemšanas rezidentūras studiju programmās, rezidenti iegūto punktu secībā izvēlas augstskolu, kurā notiks rezidentūras programmas apguve. Skaidrojam, ka ārsta profesija un tās specialitātes ir reglamentētā profesija, tas nozīmē, ka tai ir noteiktas prasības attiecībā uz izglītību un prakses tiesībām. Sagatavošanos specialitātes apgūšanai topošie ārsti uzsāk ļoti savlaicīgi, dažkārt jau pirmajos pamatstudiju studiju gados. Pamatstudiju studenti mērķtiecīgi gatavojas studiju turpināšanai rezidentūrā. Studenti apmeklē studentu zinātniskos pulciņus vai konkrētas specialitātes tālākizglītības pasākumus (seminārus, konferences), piedalās zinātniski-pētniecisko publikāciju veidošanā, izvēlētās specialitātes ietvaros līdzdarbojas zinātniskā darba aktivitātēs. Iepriekš minētie pasākumi ir nozīmīgi, jo tie tiek vērtēti rezidentūras uzņemšanas procesā. Sagatavošanās ir laikietilpīga un divas specialitātes ir tas optimālais specialitāšu skaits, kam pamatsudiju laikā studējošais spēj sagatavoties, lai pretendētu uz rezidentūras vietu. Šobrīd rezidentūras pretendentam ir jānorāda specialitātes prioritāte, tas nozīmē, ka attiecīgās specialitātes ietvaros konkurss notiek starp pretendentiem, kuri specialitāti izvēlējušies kā pirmo prioritāti. Gadījumā, ja netiek aizpildītas studiju vietas, tad konkurss uz brīvajām vietām notiek starp pretendentiem, kuri attiecīgo specialitāti ir izvēlējušies kā otro prioritāti. Kā norāda Rīgas Stradiņa universitātes Studējošo pašpārvaldes un Latvijas Jauno ārstu asociācijas pārstāvji, tad otrā izvēlētā specialitātē nav iespējams tikt uzņemtam. Otrās prioritātes specialitātē pretendents var tikt uzņemts tikai, tad, ja specialitātē ir ļoti mazs pretendentu skaits. Lai nodrošinātu, ka rezidentūras pretendenti vienādi konkurē un labākie tiktu uzņemti pieprasītākajās specialitātēs, tiek noteikts, ka rezidentūras pretendents var pieteikties pretendēšanai ne vairāk kā uz divām specialitātēm (nenosakot, kura no specialitātēm ir prioritāra). Tādā veidā rezidentūras pretendents var pretendēt uz abām specialitātēm pēc identiskiem kritērijiem (Noteikumu projekta 5. un 6.punkts). Lai sniegtu skaidrāku priekšstatu par finansējuma sadali augstskolu, ārstniecības iestāžu un apmācāmo rezidentu izpratnē, Noteikumu projektā finansējuma procentuālais sadalījums tiek aizstāts ar absolūtajiem skaitļiem kalendārajā gadā (Noteikumu projekta 7., 8. un 10.punkts).Jaunu speciālistu piesaistīšanai darbam daudzprofilu slimnīcā, kas sniedz no valsts budžeta apmaksātus veselības aprūpes pakalpojumus, ārpus Rīgas, noteikumu projekts paredz, ka rezidenta mēnešalga daudzprofilu slimnīcā, kas ir izveidojusi sadarbību ar reģionālo daudzprofilu slimnīcu būs par 30% lielāka nekā zemākā mēnešalga (Noteikumu projekta 9.punkts). Tādējādi nodrošināt reģionus ar nepieciešamajiem speciālistiem. Izsakot Noteikumu Nr.685 5.1 punktu jaunā redakcijā (Noteikumu projekta 4. punkts), šajā punktā vairs nav ietverts regulējums saistībā ar vienošanos ar pašvaldību vai valsts vai pašvaldības ārstniecības iestādi, kas sniedz no valsts budžeta apmaksātus veselības aprūpes pakalpojumus ārpus Rīgas. Līdz ar to tiek izdarīti grozījumi Noteikumu Nr. 685 28.2. apakšpunktā (Noteikumu projekta 11.punkts).Lai saskaņotu Noteikumu Nr.685 28.punktā noteikto termiņu (trīs gadi) ar Noteikumu Nr.685 35.punktu, redakcionāli tiek precizēts Noteikumu Nr.685 35.punkts, vārdu “piecu” aizstājot ar vārdu “trīs” (Noteikumu projekta 12.punkts).Izsakot Noteikumu Nr. 685 5. un 7. punktu jaunā redakcijā (Noteikumu projekta 5. punkts), šo Noteikumu Nr.685 43.3 punktā ietvertās atsauces tikai daļēji atbilst to vienību saturam, uz kurām atsauces attiecas spēkā esošajā Noteikumu Nr.685 redakcijā. Līdz ar to ir izdarīti grozījumi Noteikumu Nr.685 43.3 punktā (Noteikumu projekta 13.punkts), proti, no 2019.gada 1.janvāra darbu sāk vienotā rezidentu uzņemšanas komisija un rezidentūras pretendents var pieteikties pretendēšanai ne vairāk kā uz divām specialitātēm (prioritāte nav jānorāda), un pēc rezidentūras pretendentu uzņemšanas rezidentūras studiju programmās, rezidenti iegūto punktu secībā izvēlas augstskolu, kurā notiks rezidentūras programmas apguve. Līdz 2018. gada 31. decembrim: 1) rezidentūras pretendentu pieteikšanos rezidentūras studiju programmās īsteno katra augstskola atsevišķi; 2) ja rezidentūras studiju programmu piedāvā vairākas augstskolas, rezidentūras pretendents var pieteikties pretendēšanai ne vairāk kā uz divām specialitātēm vienā vai dažādās augstskolās. Šādā gadījumā rezidentūras pretendents katrai augstskolai norāda savu izvēles prioritāti.  |
| 3. | Projekta izstrādē iesaistītās institūcijas | Veselības ministrijas, Rīgas Stradiņa universitāte, Latvijas Universitāte, Latvijas Medicīnas studentu apvienība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, kas realizē rezidentu apmācību, t.i., Rīgas Stradiņa universitāte un Latvijas Universitāte. Rezidentūras pretendenti (2018.studiju gadā aptuveni 271 persona iegūs ārsta grādu). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts pēc būtības administratīvo slogu nemaina, jo jau šobrīd Noteikumos Nr.685 ir noteikts, ka augstskolas (Rīgas Stradiņa universitāte un Latvijas Universitāte) ar augstskolu vienotās uzņemšanas komisijas (piemērojams ar 2019. gada 1. janvāri) starpniecību organizē rezidentūras pretendentu pieteikšanos, organizē rezidentūras pretendentu atlasi un organizē rezidentūras pretendentu uzņemšanu; Noteikumu projekts pēc būtības administratīvo slogu nemaina, jo šobrīd ja rezidentūras studiju programmu piedāvā vairākas augstskolas, rezidentūras pretendents var pieteikties katrā augstskolā. Šādā gadījumā rezidentūras pretendents katrai augstskolai norāda savu izvēles prioritāti. Rezidentūras pretendents zaudē tiesības pretendēt uz rezidentūras studiju programmu, ja tas ir noteicis vienādu izvēles prioritāti vismaz divu augstskolu rezidentūras studiju programmām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018. gads** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **11 946 867** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | **11 946 867** | 0 | 0 | 0 | 0 |
| 02.04.00 “Rezidentu apmācība” | **11 946 867** | 0 | 0 | 0 | 0 |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: | **11 946 867** | **0** | **0** | **0** | **0** |
| 2.1. valsts pamatbudžets | **11 946 867** | 0 | 0 | 0 | 0 |
| 02.04.00 “Rezidentu apmācība” | **11 946 867** | 0 | 0 | 0 | 0 |
| 2.2. valsts speciālais budžets |   |  |  |  |  |
| 2.3. pašvaldību budžets |   |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |   | 0 | 0 | 0 | 0 |
| 3.3. pašvaldību budžets |   | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2018. gads atbilstoši likumam “Par valsts budžetu 2018.gadam” un 2018.gada 5.janvāra Finanšu ministrijas rīkojumam Nr.5 Veselības ministrijas budžeta apakšprogrammas 02.04.00 „Rezidentu apmācība”:Resursi izdevumu segšanai: 11 946 867 *euro* t.sk.: Dotācija no vispārējiem ieņēmumiem – 11 946 867 *euro*.Izdevumi: 11 946 867 *euro* t.sk.: Atlīdzība – 230 005 *euro*; Preces un pakalpojumi – 28 443 *euro*; Uzturēšanas izdevumu transferti – 11 688 419 *euro*.*2018.gadā un turpmāk*Atbilstoši likumam „Par valsts budžetu 2018.gadam” un likumam „Par vidējā termiņa budžeta ietvaru 2018., 2019. un 2020.gadam” (izsludināts 2017.gada 6.decembrī) un Ministru kabineta 2017.gada 5.decembra rīkojumam Nr.719 (prot. Nr. 60 30. §)  Veselības ministrijai piešķirtais finansējums no budžeta resora “74. Gadskārtējā valsts budžeta izpildes procesā pārdalāmais finansējums” 08.00.00 programmas “Veselības aprūpes sistēmas reformas ieviešanas finansējums” 2 207 398 *euro* apmērā tiks novirzīts rezidentu atlīdzības pieaugumam. Rezidentu atlīdzības pieaugums plānots atbilstoši Ministru kabineta noteikumu Nr.595 “Noteikumi par zemāko mēnešalgu un speciālo piemaksu ārstniecības personām” izstrādātajiem grozījumiem, kuru spēkā stāšanās noteikta ar 2018.gada 1.janvāri. Ar minētajiem noteikumu grozījumiem sākot ar 2018.gada 1.janvāri plānots noteikt rezidentu minimālo darba algas likmi normāla darba laika ietvaros 792 euro mēnesī. Izdevumu aprēķins rezidentu atlīdzības pieaugumam

|  |  |  |
| --- | --- | --- |
|   | mēnešu skaits mācību gadā | 2018.gadā un turpmāk |
| gada vidējais studējošo rezidentu skaits | papildus rezidentu algām, *euro* |
|   |  |  |  |
| Atlīdzības pieaugums esošajam rezidentu skaitam | 12 | 623 |  **2 172 526** |
|   |  |  |  |
| Atlīdzības pieaugums 2018.g. uzņemtiem 40 rezidentiem | 3 | 40 |  **34 872** |
| Kopā*, euro*: |   |   |  **2 207 398** |

Atlīdzības pieaugums esošajam rezidentu skaitam tiek aprēķināts sekojoši: 12 (mēnešu skaits mācību gadā) x 290,60 *euro* (vidējā rezidenta atlīdzība un rezidentu teorētisko un praktisko apmācību saistīto izdevumu apmaksa ārstniecības iestādē) x 623 (gada vidējais rezidentu skaits) = 2 172 526 *euro*.Atlīdzības pieaugums 2018.gada uzņemtajiem 40 rezidentiem: 3 (mēnešu skaits mācību gadā) x 40 (gada vidējais rezidentu skaits) x 290,60 *euro* (vidējā rezidenta atlīdzība un rezidentu teorētisko un praktisko apmācību saistīto izdevumu apmaksa ārstniecības iestādē) = 34 872 *euro*. Kopumā noteikumu projekta izmaiņas paredz izdevumu pieaugumu ik gadu Veselības ministrijas budžeta apakšprogrammā 02.04.00 „Rezidentu apmācība” 2 207 398 *euro* apmērā, t.sk. 2018.gadam finansējums 2 207 398 *euro* apmērā ir pārdalīts Veselības ministrijai atbilstoši Finanšu ministrijas 05.01.18.rīkojumam Nr.5.Atbilstoši 2017.gada 5.decembra Ministru kabineta sēdes protokolā Nr.60, 30. § 4.punktā noteiktajam Finanšu ministrijai atbilstoši šī protokollēmuma 3.punktā iesniegtajiem priekšlikumiem palielināt Veselības ministrijas bāzes izdevumus 2019., 2020. un 2021.gadam, vienlaicīgi samazinot resursus izdevumu segšanai un izdevumus 2019. un 2020.gadam budžeta resora "74.Gadskārtējā valsts budžeta izpildes procesā pārdalāmais finansējums" budžeta programmā 08.00.00 "Veselības aprūpes sistēmas reformas ieviešanas finansējums". |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2017.gada 14.decembrī Saeimas Budžeta un finanšu (nodokļu) komisija ir apstiprinājusi apropriācijas pārdali 2018.gadam veselības aprūpes finansēšanai no budžeta resora “74. Gadskārtējā valsts budžeta izpildes procesā pārdalāmais finansējums” 08.00.00 programmā “Veselības aprūpes sistēmas reformas ieviešanas finansējums” rezervēto finansējumu 2 207 398 *euro,* kuru plānots novirzīt rezidentu atlīdzības pieaugumam.Noteikumu projekts tiks īstenots Veselības ministrijai piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai vienotos par noteikumu projekta redakciju, tā izstrādes gaidā tika organizētas sanāksmes. Noteikumu projekts ir ievietots Veselības ministrijas tīmekļa vietnē (<http://www.vm.gov.lv/lv/aktualitates/sabiedribas_lidzdaliba/tiesibu_aktu_projekti11/>). Par noteikumu projektu sabiedrības viedokļi nav saņemti.  |
| 2. | Sabiedrības līdzdalība projekta izstrādē | Noteikumu projekta izstrādes gaidā tika organizētas sanāksmes, kurās piedalījās Rīgas Stradiņa universitātes, Latvijas Universitātes, Rīgas Stradiņa universitātes Studējošo pašpārvaldes, Latvijas Medicīnas studentu asociācijas un Latvijas Jauno ārstu asociācijas pārstāvji. |
| 3. | Sabiedrības līdzdalības rezultāti | Latvijas Universitātes pārstāvji izteica priekšlikumu, ka rezidentūras pretendents norāda augstskolu, kurā vēlas specialitāti apgūt. Diskusijās Latvijas Universitātes, Rīgas Stradiņa universitātes un Latvijas Medicīnas studentu asociācijas, RSU Studējošo pašpārvaldes un Latvijas Jauno ārstu asociācijas pārstāvji vienojās, ka pēc konkursa rezultātu pasludināšanas, rezidenti iegūto punktu secībā izvēlas augstskolu, kurā notiks rezidentūras programmas apguve. Latvijas Jauno ārstu asociācija ierosināja pretendentu pieteikšanās laikā un atlasē atteikties no prioritārās specialitātes norādīšanas. Līdz ar to rezidentūras pretendents var pretendēt uz abām specialitātēm pēc identiskiem kritērijiem. Diskusijas dalībnieki atbalstīja Latvijas Jauno ārstu priekšlikumu. Priekšlikumi ņemts vērā izstrādājot Noteikumu projektu.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīgas Stradiņa universitāte, Latvijas Universitāte un Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiks izveidotas. Esošās institūcijas netiks likvidētas vai reorganizētas.  |
| 3. | Cita informācija | Nav |

Ministru prezidents,

veselības ministra pienākumu izpildītājs Māris Kučinskis

Vīza: Valsts sekretārs Aivars Lapiņš

Roga 67876093

dace.roga@vm.gov.lv

Strazdiņa 67876042

anda.strazdina@vm.gov.lv

1. http://polsis.mk.gov.lv/documents/5973 [↑](#footnote-ref-2)
2. Konceptuālā ziņojuma “Par veselības aprūpes sistēmas reformu”133., 134. un 135.punkts [↑](#footnote-ref-3)